armvectores/hy_wikipedia_2023 huggingface dataset:
Կամարի և Ախնի

Կամարա և Ախնի (ծն. և մահ. թթ. անհտ.), Թոնդրակյան շարժման XI դարի սկզբի գործիչներ։ Ազնվական կանայք, քույրեր, Բարձր Հայքի Մանանաղի գավառի հայ նշանավոր տոհմից (անունը հայտնի չէ)։ Շարժման մեջ են ներգրավվել Կունծիկ աբեղայի գործակից և իրենց տոհմակից Հրանույշի միջոցով։ Թոնդրակեցիներին են տրամադրել հայրենի տիրույթներից ժառանգություն ստացած Մանանաղիի Աղյուսո ու Կաշե գյուղագարակները, այնտեղ քարոզել թոնդրակյան գաղափարներ և կազմակերպել համայնքներ։ Այնուհետև շարժման մեջ են ներքաշել իշխան Վրվեռին և, Կունծիկ Աբեղայի գլխավորությամբ, գավառի մյուս թոնդրակեցիների հետ կործանել վերոհիշյալ ու հարևան Բազմաղբյուր (Խաչ) գյուղերի եկեղեցիներն ու սրբավայրերը։ Գավառի թեմակալ Սամվել եպիսկոպոսն ու ավատատերերը ճնշել են այդ ընդվզումը, հալածել թոնդրակեցիներին և նրանց վեց առաջնորդներին ձերբակալել ու աղվեսադրոշմել։ Հավանաբար այդ վեցի մեջ են եղել նաև Կամարան և Ախնին։ Դրանից հետո նրանց մասին տեղեկություններ հայտնի չեն։
Շեպելևկա (այլ կիրառումներ)

Շեպելևկա, կարող է վերաբերել՝

Շեպելևկա - գյուղ, Ուկրաինայի Պոլտավայի մարզի Գլոբինոյի շրջանում
Շեպելևկա - գյուղ, Ուկրաինայի Պոլտավայի մարզի Կոզելշչինայի շրջանում
Դրոշակ (թերթ)

Դրոշակ (դասական ուղղագրությամբ՝ Դրօշակ), պարբերական, ՀՀԴ կուսակցության պաշտոնաթերթ։ Առաջին երկու համարները լույս են տեսել 1891 թ. մայիսին և սեպտեմբերին Թիֆլիսում, երրորդը՝ 1892 թվականին Ռումինիայում։ Այնուհետև խմբագրությունը տեղափոխվել է Ժնև, որտեղ «Դրոշակը» լույս է տեսել մինչև 1914 թվականը։ Խմբագրական աշխատանքները վարել են Ռոստոմը, Ս. Շխյանը, Հոնան Դավթյանը, Արշակ Վռամյանը. Քրիստափոր Միքայելյանը, Սիմոն Զավարյանը, Գարեգին Խաժակը, Միքայել Վարանդյանը, Էդվարդ Ակնունին, Ավետիս Ահարոնյանը և ուրիշներ։
1898 թվականին  «Դրոշակի» խմբագրության շուրջ կազմավորվել է ՀՅԴ կուսակցության արևմտյան բյուրոն։ «Դրոշակը»` որպես ամսաթերթ, վերստին հրատարակվել է 1925-33 թվականիներն  Փարիզում։ Խմբագիրներն էին Սիմոն Վրացյանը, Ա. Ջամամյանը։ 1969-85 թվականներին  որպես ՀՀԴ բյուրոյի պաշտոնաթերթ հրատարակվել է Բեյրութում՝ «Ազդակ Շաբաթօրյակ-Դրոշակ» (խմբագիրներ՝ Բաբկեն Փափազյան և Սարգիս Զեյթլյան) անունով։ 1986-96 թթ․ հրապարակվել է Աթենքում։ 1999 թվականի փետրվարին պաշտոնապես գրանցվել է Հայաստանի Հանրապետությունում։ Ներկայիս «Դրոշակը» հրապարակվում է Երևանում՝ տպագիր և էլեկտրոնային տարբերակներով։ Ըստ վերջին համարի (մարտ 2021), ներկա գլխավոր խմբագիրն Արտաշես Շահբազյանն է։


== Ծանոթագրություններ ==


== Արտաքին հղումներ ==
«Դրոշակի» կայք
«Դրոշակը» Հայաստանի ազգային գրադարանի թվային արխիվում
Սպաս Դելև

Սպաս Բորիսլավով Դելև (բուլղար․՝ Спас Бориславов Делев, սեպտեմբերի 22, 1989(1989-09-22), Կլյուչ, Պետրիչի համայնք, Բլագոևգրադի մարզ, Բուլղարիա), բուլղարացի ֆուտբոլիստ, «Արդա» ակումբի և Բուլղարիայի ազգային հավաքականի կիսապաշտպան։


== Կարիերա ==

Սպաս Դելևը ֆուտբոլ սկսել է պարապել «Պիրինում»։ 2008 թվականի օգոստոսի 9-ին նա նշել է պրոֆեսիոնալ նորամուտը։ 2008/09 մրցաշրջանի առաջին կեսում նա անցկացրել է 16 հանդիպում՝ դառնալով 8 գոլի հեղինակ։
2008 թվականի դեկտեմբերին երկու «Պիրինները» միաձուլվել են, և Դելևը հայտնվել է Բուլղարիայի առաջնության բարձրագույն դիվիզիոնում հանդես եկող թիմում։
2009 թվականի մարտի 4-ին Դելևի գոլն օգնել է «Պիրինին» Բուլղարիայի գավաթի խաղարկությունից դուրս թողնելու Սոֆիայի ԲԿՄԱ-ին։ 
«Լևսկու» դեմ գավաթային կիսաեզրափակիչ խաղում խոտածածկին ընկնելուց ու շնչառության ընդհատումից հետո Դելևը շտապ հոսպիտալացվել է։ Ավելի ուշ պարզվել է, որ թոքերի ջղակծկման պատճառը խաղին գրիպով մասնակցելու փաստն էր։
2009 թվականի հունիսի 11-ին 2008/09 մրցաշրջանի արդյունքներով Սպաս Դելևը ճանաչվել է Բուլղարիայի լավագույն երիտասարդ ֆուտբոլիստ։
2009 թվականի հունիսի 27-ին Սպաս Դելևը մեկ մրցաշրջանով վարձավճարով տեղափոխվել է Սոֆիայի ԲԿՄԱ։ Հետագայում նա լիարժեք պայմանագիր է կնքել երեք տարի ժամկետով։ Օգոստոսի 27-ին նա խփել է այդ ակումբի կազմում իր առաջին գոլը՝ Եվրոպայի լիգայի խաղում գրավելով Մոսկվայի «Դինամոյի» դարպասը։
2011 թվականի մայիսի 25-ին գոլի հեղինակ է դարձել Բուլղարիայի գավաթի «Սլավիայի» դեմ եզրափակիչ խաղում։
2012 թվականի հունվարի 12-ին Սպաս Դելևը երեքուկես տարվա պայմանագիր է կնքել թուրքական «Մերսին Իդմանյուրդուի» հետ, բայց նույն թվականի հունիսին ֆինանսական պատճառներով խզել է այն։
2013 թվականի հունվարի 31-ին, յոթ ամիս առանց ակումբի անցկացնելուց հետո, վերադարձել է ԲԿՄԱ։
2013 թվականի հուլիսի 30-ին նա ազատ գործակալի կարգավիճակով տեղափոխվել է իսպանական «Լաս Պալմաս»՝ կնքելով երկամյա պայմանագիր։
2014 թվականի փետրվարի 20-ին տեղափոխվել է Պլովդիվի «Լոկոմոտիվ»։
2015 թվականի հուլիսի 1-ին Սպասը պայմանագիր է կնքել «Բերոե» ակումբի հետ։
2016 թվականի հունիսի 20-ին Դելևը տեղափոխվել է Շչեցինի «Պոգոն»՝ կնքելով երեք տարվա պայմանագիր։ Նա իր նորամուտը Լեհաստանի առաջնությունում նշել է 2016 թվականի հուլիսի 16-ին։ Այդ թիմում երեք տարի խաղալուց հետո ազատ գործակալի կարգավիճակով 2019 օգոստոսի 7-ին տեղափոխվել է բուլղարական «Արդա» ակումբ, որտեղ էլ խաղում է մինչ օրս։


== Ազգային հավաքական ==

2008 թվականի հոկտեմբերին Սպաս Դելևը հրավիրվել է Բուլղարիայի երիտասարդական հավաքական Հունաստանի և Մակեդոնիայի դեմ ընկերական խաղերին մասնակցելու համար։
Հիմնական թիմում նորամուտը նշել է 2011 թվականի մարտի 26-ին Եվրո-2012-ի Շվեյցարիայի դեմ ընտրական խաղում։
2017 թվականի մարտի 25-ին Սպասը դուբլ է գրանցել Նիդերլանդների ընտրանու դեմ խաղում՝ խփելով իր առաջին գոլերը ազգային թիմի կազմում և հաղթանակ պարգևելով աշխարհի առաջնության ընտրական խաղում։

Գոլերն ազգային հավաքականում


== Նվաճումներ ==
ԲԿՄԱ ՍոֆիաԲուլղարիայի գավաթակիր՝ 2010/11


== Կարիերայի վիճակագրություն ==


=== Ակումբային ===
13.04.2021-ի դրությամբ


=== Միջազգային ===
28.03.2021-ի դրությամբ


== Ծանոթագրություններ ==


== Արտաքին հղումներ ==
Պրոֆիլը transermarkt.com կայքում
Պրոֆիլը soccerway.com կայքում
Զվոլեն

Զվոլեն (սլովակ.՝ Zvolen, գերմ.՝ Altsohl, հունգ.՝ Zólyom), քաղաք Սլովակիայի կենտրոնական հատվածում, Գրոն և Սլատինա գետերի միաձուլման տեղում,  Յավորյայի և Կրեմնիցկիի ստորոտին։ Բնակչությունը մոտ 44 հազար է։


== Պատմություն ==
IX դարում Զվոլենի տեղում գոյություն է ունեցել Մեծ Մորավական տերության Մուոտյովա հնաքաղաքը, որը անհետացել է XI դարում։  Նրա պաշտպանողական ֆունկցիան անցել է Հին Զվոլեն ամրոցին,որը հետագայում անվանափոխվում և կրում է Անապատային Ամրոց անվանումը (սլով.՝ Pustý hrad) (Եվրոպայի  միջնադարյան ամենամեծ ամրոցներից մեկը)։ 1172 թվականին դառնում է թագավորական կոմիտեի կենտրոնը։ 1230-ական թվականներին Հունգարիայի Բելա IV թագավորը Զվոլենին քաղաքի իրավունք է տալիս։  XIV դարի վերջին Լյուդովիկոս I Մեծ թագավորը այստեղ կառուցում է Զվոլենսկի ամրոցը։ Այդ ժամանակ Զվոլենը բուռն զարգացում է ապրում։ 1542-ում պաշարում և այրում է Հունյադի Յանոշը։ 1554 թվականին թուրքերը զավթում են Ֆիլյակովո ամրոցը և նրա պաշտպանողական ֆունկցիաներն անցնում են Զվոլենին։ Այստեղ զարգանում է մի նոր հզոր ամրոց, որը թուրքերին այդպես էլ չի հաջողվում զավթել։ 1702 թվականին քաղաքը այրում են Ֆերենց Ռակոցիի կուրուցները։  XVIII դարում Զվոլենը դառնում է Կենտրոնական Սլովակիայի կարևոր արդյունաբերական կենտրոնը։ 1872 թվականին այստեղ երկաթուղի են կառուցում մինչև Բուդապեշտ։
Չեխոսլովակիայում Զվոլենը դառնում է շրջանային կենտրոն։ 1944 թվականին քաղաքը Սլովակյան ապստամբության կենտրոններից մեկն էր։ Սլիաչ օդանավակայանում խորհրդային օդանավ են վայրէջք կատարել։ 1944 թվականի հոկտեմբերի 26-ին քաղաքը գրավում են գերմանական զորքերը։ 1945 թվականի մարտի 14-ին քաղաքն ազատագրվում է։
1968-1990 թվականներին Զվոլենում տեղակայված էր Խորհրդային բանակի 30-րդ գվարդիական մոտոհրաձգային դիվիզիան։ 1978 թվականին Զվոլեն փոխադրվել է Բերդիչվայում նոր կազմավորված 238 առանձին ուղղաթիռային գունդը։


== Ժողովրդագրություն ==
Զվոլենի բնակչությունը կազմում է 43 147 մարդ (2005 թվականի դեկտեմբերի 31-ի դրությամբ:Ըստ 2001 թվականի մարդահամարի տվյալների, բնակիչների 95,9% - ը սլովակներ են, իսկ 1,2% -ը՝ չեխեր։ Կրոնական կազմը. 52,5 %-ը կաթոլիկներ են, 26,4%-ը՝ առանց կրոնական պատկանելության 15%-ը՝ լյութերականներ։


== Տեսարժան վայրեր ==
Պուստի Գրադ (Անապատային Ամրոց (սլով.՝ Pustý hrad))
Զվոլենյան ամրոց
սբ. Եղիսաբեթ եկեղեցի
Լյութերական եկեղեցի
Անտառային թանգարան


== Հայտնի բնակիչներ ==
Իոսիֆ Զիգեր-Գրոնսկի(1896—1960) — գրող


== Քույր քաղաքներ ==
 Իսպանիա: Ալտեա
 Գերմանիա Բադ Քյոթցթինգ
 Իռլանդիա: Բանդորան
 Իտալիա Բելաջո
 Ֆրանսիա: Գրանվիլ
 Լեհաստան: Զվոլեն,
 Ֆինլանդիա: Կարկիլա, Իմատրա
 Հունգարիա: Կյոսեգ
 Մալթա.Մարսասկալա
 Նիդերլանդներ. Մեերսեն
 Լյուքսեմբուրգ. Նիդերանվեն
 Չեխիա. Պրախատիցե
 Հունաստան.Պրևեզա
 Լիտվա. Պրենայ
 Ուկրաինա. Ռովնո
 Պորտուգալիա.Սեզիմբրա
 Լատվիա.Սիգուլդա
 Հունգարիա. Տոտկոմլոշ
 Էստոնիա. Տյուրի
 Բելգիա. Ուֆֆալիզ
 Դանիա. Խոլստեբրո
 Մեծ Բրիտանիա. Շերբորն
 Ավստրիա. Յուդենբուրգ


== Պատկերասրահ ==

		
		
		
		
		
		
		
		
		
		
		
		
		
		
		
		
		
		


== Տես նաև ==
Զվոլեն (մարզ)


== Ծանոթագրություններ ==


== Արտաքին հղումներ ==
Քաղաքի պաշտոնական կայք էջ
Պուստի Գրադ
Զվոլենյան ամրոց
Բուտի (Իտալիա)

Բուտի (իտալերեն՝ Buti), կոմունա Իտալիայում, գտնվում է Տոսկանա մարզում՝ Պիզա գավառում։
Բնակչությունը կազմում է 5722 մարդ (ըստ 2008 թվականի տվյալներով)։ Բնակչության միջին խտությունը՝ 248 մարդ/կմ²։ Զբաղեցնում է 23 կմ² տարածք։ Փոստային ինդեքս՝ 56032։ Հեռախոսային կոդը՝ 0587։
Բուտին սահմանակից է Բիենտինա, Կալչի, Կապանորի, Վիկոպիզանո համայնքներին։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոս։ 0587 722511
Պաշտոնական կայք։ http://www.comune.buti.pi.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սովետսկի (քաղաքատիպ ավան, Սովետսկի շրջան)

Անվան այլ կիրառումների համար տե՛ս՝ ՍովետսկիՍովետսկի (ռուս.՝ Советский), քաղաքատիպ ավան Ռուսաստանի Մարի Էլ հանրապետության Սովետսկի շրջանի կազմում։
Բնակչությունը 2010 թվականին գրանցված տվյալներով կազմում էր 10253 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(1930) Լյուցիֆեր

(1930) Լյուցիֆեր (անգլ.՝ Lucifer), աստերոիդ աստերոիդների հիմնական գոտում։ Հայտնաբերվել է 1964 թվականի հոկտեմբերի 29-ին Էլիզաբեթ Ռյոմերի կողմից Ֆլագստաֆում։
Միջին հեռավորությունը Արեգակից կազմում է 2,896738 ա. մ., առավելագույնը մոտենում է 2,4768 ա. մ. հեռավորության վրա և հեռանում 3,3167 ա. մ.։ Արեգակի շուրջ մեկ ամբողջական պտույտ է կատարում 1800,79 երկրային օրվա ընթացքում, իր ուղեծրով շարժվելով միջինում 0,199913 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1930) Լյուցիֆեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անիտա Դարյան

Անիտա Դարյան (անգլ.՝ Anita Darian, ի ծնե՝ Անիտա Մարգարեթ Իսկենդերյան, ապրիլի 26, 1927(1927-04-26), Դետրոյթ, Միչիգան, ԱՄՆ - փետրվարի 1, 2015(2015-02-01), Oceanside, Նասաու շրջան, Նյու Յորք, ԱՄՆ), ամերիկահայ երգչուհի և դերասանուհի, որի կարիերան տևել է 1950-ականներից մինչև 2010-ական թվականները։


== Կենսագրություն ==
Հայկական ծագում ունեցող Անիտա Մարգարեթ Իսկենդերյանը ծնվել է Միչիգան նահանգի Դետրոյթ քաղաքում։ Նա 1945 թվականին ավարտել է Քուլի ավագ դպրոցը։ Երաժշտական կրթությունն ստացել է Ֆիլադելֆիայի Քերտիսի անվան երաժշտական ինստիտուտում և Նյու Յորքի Ջուլիարդի երաժշտական դպրոցում, բայց ուշադրություն է գրավել որպես 1950-ականների կեսերի կարճ կյանք ունեցած «Sauter-Finegan» ջազ-բենդի երգչուհի, որի հետ ձայնագրվել է «RCA Victor»-ի համար։


=== Կարիերա ===
Սոպրանո Դարյանը եղել է Նյու Յորքի օպերայի և Նյու Յորքի ֆիլհարմոնիայի հայտնի մենակատար։ Նա կատարել և ձայնագրել է նաև տարբեր մյուզիքլներից մի քանի դերեր, ներառյալ Ջուլին՝ 1962 թվականին «Columbia Masterworks»-ի համար «Show Boat»-ի ստուդիական ձայնագրման տարբերակում՝ Ջոն Ռեյթի, Բարբարա Կուկի և Ուիլյամ Ուորֆիլդի հետ համատեղ։ Դարյանը պատկերել է Լեդի Թիանգին 1960 թվականին Նյու Յորքի կենտրոնում «Արքան և ես» մյուզիքլը վերաներկայացնելու ժամանակ` Բարբարա Կուկի (Աննայի դերում) և Ֆառլի Գրեյնջերի (Արքայի դերում) հետ համատեղ։ Նա կատարել է մի շարք դասական ձայնագրություններ տարբեր ժամանակակից կոմպոզիտորների հետ, ինչպես նաև ձայնագրել է անհատական ալբոմներ «Fidelio Records»-ի և «Kapp Records»-ի համար։ Անիտա Դարյանը ելույթներ է ունեցել Վոլֆգանգ Ամադեուս Մոցարտի, Ժակ Օֆենբախի, Լյուդվիգ վան Բեթհովենի, Ջուզեպպե Վերդիի, Ժորժ Բիզեի, Ջակոմո Պուչչինիի, Անտոնին Դվորժակի, Էկտոր Բեռլիոզի և ուրիշների ստեղծագործությունների կատարումներով։ 
Անիտա Դարյանը բնակություն է հաստատել Նյու Յորք քաղաքում և աշխատել է գրեթե բոլոր ասպարեզներում՝ օպերային և դասական համերգներից սկսած, մինչև հեռուստատեսային ջինգլներ և մուլտֆիլմերի հնչյունավորումներ։ 1950-1970-ական թվականներին նկարահանվել է մյուզիքլների և օպերաների մի քանի հեռուստատեսային բեմադրություններում։
Դարյանը կատարել է նաև կին սոպրանոյի դերերգը «The Tokens» խմբի 1961 թվականի թիվ 1 հիթում՝ «The Lion Sleeps Tonight»-ում։ Առաջատար և բեք-վոկալիստներին նա մեծապես հակադրվում էր օպերային պատրաստվածության և փոփ ժանրի ապշեցուցիչ միաձուլումով։
Նույնիսկ 2012 թվականին նա մասնակցել է ամերիկյան «Great Song Songbook»-ի մեծարման համերգներում։
Դարյանին անվանում էին «Հայկական Ումա Սումակ»։


=== Մահ ===
Անիտա Դարյանը հետվիրահատական բարդությունների պատճառով մահացել է 2015 թվականի փետրվարի 1-ին, 87 տարեկան հասակում, Սաութ Նասսո համայնքային հիվանդանոցում (Օուշենսայդ, Լոնգ Այլենդ, Նյու Յորք, ԱՄՆ)։


== Ծանոթագրություններ ==


== Արտաքին հղումներ ==
Անիտա Դարյան Internet Movie Database կայքում
The 13th Floor

The 13th Floor, (հայերեն՝ 13-րդ հարկ) Սիրենիա խմբի 4-րդ ալբոմն է և առաջինը (ձայնագրության պահին) 26-ամյա իսպանացի երգչուհի՝ Պիլառ Խիմենես Գարսիայի «Այլին» մասկացությամբ։ Ալբոմը վաճառքի է հանձնվել 2009 թվականի հունվար 29-ին։


== Ալբոմի մասին ==
13th Floor ալբոմը ձայնագրվել է 2008 թվականին՝ հուլիսից-սեպտեմբեր ընկած ժամանակահատվածում, Ֆրանսիայի Sound Suite և Նորվեգիայի Stargoth ստուդիաներում, իսկ միքսինգն ու մասթերինգը՝ Դանիայի Antfarm ստուդիայում։ Հիմնական մասնակիցներից զատ ալբոմի ձայնագրմանը մասնակցել են հրավիրված երաժիշտներ՝ Յան Կենետ Բարկվեդ (Elusive), ով կատարել է 9-րդ թրեքի վոկալ հատվածը և ֆրանսուհի Ստեֆանի Վալենտեն, ով կատարել է ջութակի բոլոր հատվածները։
Ալբոմը թողարկվել է 3 ֆորմատով ՝ CD, CD-Digi և Boxset: Սկավառակների մուլտիմեդիան սեկցիան պարունակում է նկարներ և պաստառներ։
Ալբոմին աջակցելու համար Շվեդիայում լույս է տեսնում «The Path to Decay» երգի տեսահոլովակը։


== Ստեղծագործությունների ցանկը ==
The Path to Decay — 4:19
Lost in Life — 3:14
The Mind Maelstrom — 4:49
The Seventh Summer — 5:23
Beyond Life’s Scenery — 4:35
The Lucid Door — 4:50
Led Astray — 4:37
Winterborn 77 — 5:35
Sirens of the Seven Seas — 5:11
The Path to Decay (Radio Mix) — 3:33 (միայն CD-Digi և Boxset)
The Mind Maelstrom (Instrumental) — 4:49 (միայն CD-Digi և Boxset)
Winterborn 77 (Instrumental) — 5:33 (միայն CD-Digi և Boxset)


== Ալբոմի վրա աշխատել են ==
Մորտեն Վելանդ (նորվ.Morten Veland)-գրոուլինգ (1, 3-6, 8), վոկալ (4), կիթառ, բաս, ստեղնաշարային գործիքներ, ծրագրավորում, կոմպոզիտոր, լիրիկ, պրոդյուսեր, միքսինգ, հնչյունային օպերատոր։
Պիլառ Խիմենես Գարսիա(իսպ.Pilar Giménez García)- կանացի վոկալ
Մայկլ Կռումինշ (նորվ.Michael Krumins)- կիթառ (միայն համերգներին)
Ջանատան Պերեզ (նորվ. Jonathan Perez)- հարվածային գործիքներ (միայն համերգներին)


== Սեսիայի մասնակիցներ ==
Յան Կենետ Բարկվեդ (նորվ.Jan Kenneth Barkved)- վոկալ(9)
Ստեֆանի Վալենտեն (ֆր.Stephanie Valentin)-ջութակ(3, 7-9)


== Երգչախումբ ==
Էմիլի Լեբրո (ֆր.Emilie Lesbros)
Դամյեն Սուրիան (ֆր. Damien Surian)
Մեթյու Լենդրի (ֆր. Mathieu Landry)
Էնմանուել Զոլդան (ֆր. Emmanuelle Zoldan)
Սանդրին Գութեբել (ֆր. Sandrine Gouttebel)


== Տեխնիկական անձնակազմ ==
Տերյե Ռեֆսնես (նորվ. Terje Refsnes) — հնչյունային օպերատոր
Տուե Մադսեն (դան. Tue Madsen) — միքսինգ, մասթերինգ
Էմիլ Մ.Է.Էշլի (ֆր. Emile M. E. Ashley) — լուսանկարիչ
Յան Իռլանդ (Jan Yrlund) — պաստառ


== Ծանոթագրություններ ==
Ստատիկորեն որոշելի համակարգ

Սստատիկորեն որոշելի համակարգ, շինարարական մեխանիկայում, կոնստրուկցիաների համակարգ, որում բոլոր կապերի հակազդեցության ուժերը (հենարանային ամրակցումների, ձողերի ճիգեր) կամայական բեռնվածքի դեպքում կարող են որոշվել ստատիկայի հավասարումների օգնությամբ։ 
Ստատիկորեն որոշելի համակարգը պարունակում է միայն այն կապերը, որոնք անհրաժեշտ են համակարգի երկրաչափական անփոփոխելիությունն ապահովելու համար։ Ի տարբերություն ստատիկորեն անորոշելի համակարգի, ստատիկորեն որոշելի համակարգում հենարանների նստումը, ջերմաստիճանային ներգործությունը, հավաքման և պատրաստման անճշտությունները և այլ գործոններ չեն ազդում ճիգերի բաշխման և մեծության վրա։ Վերջիններս կախված չեն նաև նյութի ֆիզիկամեխանիկական բնութագրերից և համակարգի տարրերի լայնական չափերից։
Ֆրեյունգ

Ֆրեյունգ (գերմ.՝ Freyung), քաղաք Գերմանիայում, Բավարիայում, Ֆրայունգ Գրաֆենաու շրջան կենտրոն։
Ենթարկվում է Ստորին Բավարիայի ղեկավարությանը։ Մտնում է Ֆրայունգ Գրաֆենաու շրջանի կազմի մեջ։ Բնակչությունը կազմում է 6923 մարդ (2010 թվականի դեկտեմբերի 31-ի տվյալներով)։ Զբաղեցնում է 48,64 կմ² տարածք։ Պաշտոնական կոդը՝ 09 2 72 118։


== Ծանոթագրություններ ==


== Արտաքին հղումներ ==
Պաշտոնական կայք
Կաննաստիկու

Կաննաստիկու (էստ․՝ Kannastiku), գյուղ Էստոնիայի Լյաենե-Վիրումաա նահանգի Վիննի շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լոտոս

Լոտոս (լատ.՝ Nelúmbo), երկշաքիլ բույսերի դասին պատկանող լոտոսանմանների դասի միակ ներկայացուցիչ (լատ.՝ Nelumbonaceae)։


== Բուսաբանական նկարագիր ==
Ձևափոխված ցողունները ընկղմված են խորը ջրի տակ` հողի մեջ։ Լոտոսի մոտ զարգանում են երեք տեսակի տերևներ` ստորջրյա, լողացող և վերջրյա, որոնք վեր են բարձրանում ջրի մակերևույթից և աճում են երկար ճկուն ելուստներով։


== Լոտոսը մշակույթի մեջ ==

Այդ անվանմամբ հին հույների մոտ հայտնի էին շատ բույսեր, որոնց պտուղները օգտագործվում էին սննդի մեջ, տարբերակում էին մասնավորապես եգիպտական և կիրիական լոտոսները։ Թեոփրաստեսի կողմից հիշատակվող լոտոսը՝ Zizyphus lotus, L. Կրուշինյանների (Rhamnaceae) ընտանիքին պատկանող թուփ է։ Ներկայումս այս տեսակը հանդիպում է Հարավային Եվրոպայում, ծագումով Հյուսիսային Աֆրիկայից, նրա պտուղները սալորի կորիզի չափ են շատ համեղ են, հին ժամանակներում օգտագործվել են սննդի մեջ՝ Հյուսիսային Աֆրիկայի ժողովուրդների կողմից, հավանաբար Հոմերոսի լոտոֆագները պատկանում էին այդ ժողովուրդներին։
Եվ՛ Հնդկաստանում, և՛ Եգիպտոսում, ինչպես նաև Դիոսկորիդոսի մոտ լոտոս էին համարում տարբեր տեսակի ջրաշուշանները (Nymphaea caerulea Saw., N. Lotus L.), ինչպես նաև ընկուզակիր լոտոսները՝ Nelumbo nucifera (Gaertn.) (հետագայում հայտնի ինչպես Nelumbium speciosum (Wild) կամ Nymphaea nelumbo):
Այդ բնիկների աչքերով սուրբ բույսն աճում է Նեղոս և Գանգեսի կանգնած կամ դանդաղ հոսող ջրերում, ընկուզակիր պտուղներ են (հնում անվանում էին եգիպտական ունդ՝ faba egyptiaca)։ Սերմերց և կոճղարմատներից ստանում էին ալյուր։ N. speciosum-ը աճում է Կենտրոնական և Հարավային Աֆրիկայում, Ռուսաստանում Աստրախանի մոտակայքում (նայել Աստրախանի արգելոցում), Վոլգոգրադի մարզում (Սրեդնեախտուբինսկի շրջան, չհասած Լեբյաժայի մարգագետին), Կալմիկիայի, Կրասնոդարի, Խաբարովսկի և Պրիմորիեի երկրամասերում։


== Լոտոսի սիմվոլիկան բուդդիզմում ==
Բուդդիզմում լոտոսը ծառայում է որպես մաքրության խորհրդանիշ։ Լոտոսը ծնվում է տղմուտ ճահճաջրերում, սակայն նա լույս աշխարհ է գալիս մաքուր և անբասիր։
Համաձայն դրա` «Սամսարայի աշխարհում ծնված, բայց իսկապես Բուդդայի ուսմունքներին դավանողները կարող են ի վերջո ազատվել պղծություններից»։
Ինչպես լոտոսի ծաղիկները, որոնք ծնվում են տիղմից՝ անբասիր, այնպես էլ այստեղ այն անձնավորում է սանսարայի անկախությունը, չնայած ապրում է հենց նրանում։
Լոտոսի պատկերը մեծ կիրառություն ունի բուդդայական կիրառական մշակույթում։


== Լոտոսի կիրառում ==
Լոտոսի սերմերից համրիչներ են պատրաստում։
Լոտոսի արմատները Nelumbo nucifera օգտագործում են Ասիական խոհանոցում, այն համարվում է համադամ կերակուր։
Լոտոսի ծաղիկները պատկերված են Կալմիկիայի Հանրապետության դրոշի վրա։
Լոտոսի ծաղիկներ պատկերված են Մոսկվա - Աստրախան ֆիրմային գնացքի վրա։
Օմ մանի պադմե հում մանտրա - բուդդիզմում ամենահայտնի մանտրաններից, բառացի թարգմանություն «Օմ, մարգարիտը լոտոսի ծաղիկների մեջ»։


== Գեղարվեստական գրականության մեջ ==
Լոտոս։ Աննա Սաքսե, «Հեքիաթներ ծաղիկների մասին», Ե., Դարակ, 2020, էջ 66-68։


== Տես նաև ==
Ջրաշուշան


== Ծանոթագրություններ ==
Աբասղուլուլար (Թովուզի շրջան)

Աբասղուլուլար (ադրբ.՝ Abbasqulular), գյուղ Ադրբեջանական Հանրապետության Թովուզի շրջանում։


== Պատմություն ==
Գյուղը հիմնադրվել է ԽՍՀՄ տարիներին։


== Աշխարհագրություն ==
Գտնվում է շրջկենտրոն Տավուշ քաղաքից 34,5 կմ հարավ։ Ծովի մակերևույթից 1550-1600 մետր բարձրության վրա է։


== Բնակչություն ==
Գյուղի բնակչությունը 415 մարդ է (2009)։


== Ծանոթագրություններ ==
Տերի Դեհեր

Լենոկս Դոմինիկ «Տերի» Դեհեր (անգլ.՝ Lennox Dominique "Terry" Dehere, սեպտեմբերի 12, 1971(1971-09-12), Նյու Յորք, Նյու Յորք, ԱՄՆ), ամերիկացի պրոֆեսիոնալ բասկետբոլիստ։


== Վաղ տարիներ ==
Տերի Դեհերը ծնվել է Նյու Յորք նահանգի Նյու Յորք քաղաքում։ Սովորել է Ջերսի Սիթի քաղաքի Սենթ Էնտոնի դպրոցում, որտեղ խաղացել է տեղի բասկետբոլային ակումբի կազմում։ 1993 թվականին ավարտել է Սեթոն Հոլի համալասարանը, որտեղ չորս տարի շարունակ խաղացել է «Սեթոն Հոլ Փայրետս» ակումբի կազմում։ Այնտեղ հաջող կարիերա է անցկացրել՝ արդյունքում հավաքելով 2494 միավոր, 415 անդրադարձ, 319 փոխանցում, 144 խլում և 42 բլոկշոտ, ինչպես նաև երկու անգամ օգնել է թիմին հաղթե Big East կոնֆերենցիայի պարբերական չեմպիոնատը(1992—1993), նաև երկու անֆամ Big East կոնֆերենցիայի առաջնությունը (1991, 1993)։


== Խաղացողի կարիերա ==
Խաղացել է խաղարկողի և հարձակվող պաշտպանի դիրքերում։ 1993 թվականի NBA դրաֆթի ժամանակ ընտրվել է «Լոս Անջելես Կլիպերս» ակումբի կողմից 13-րդ համարի ներքո։ Հետագայում հանդես է եկել «Սակրամենտո Քինգս», «Վանկուվեր Գրիզլիս», «Ալբա Բեռլին» և «Նորթ Չարլստոն Լուգեյթերս» (NBA զարգացման լիգա) ակումբների կազմում։ Ընդհանուր NBA-ում անցկացրել է 6 մրցաշրջան։ 1993 թվականին դարձել է Հագերտի մրցանակի դափնեկիր, ճանաչվել է Big East կոնֆերենցիայի տարվա բասկետբոլիստ, ինչպես նաև ընդգրկվել է NCAA համաամերիկայան երկրորդ հավաքականի մեջ։ Ընդհանուր NBA կարիերայի ընթացքում խաղացել է 402 խաղ, որոնցում հավաքել է 3235 միավոր (8,0 մ/խ), կատարել է 588 անդրադարձ, 1034 փոխանցում, 213 խլում և 36 բլոկշոտ։


== Կարիերան ԱՄՆ-Ի հավաքականում ==
Դեհերը 1990 թվականին ԱՄՆ-ի հավաքականի կազմում դարձել է Մոնտեվիդեոյում Ամերիկայի մինչև 18 տարեկան պատանիների միջև անցկացվող բասկետբոլի չեմպիոնատի չեմպիոն։ 1991 թվականին ԱՄՆ-ի հավաքականի կազմում Հավանայում անցկացվող պանամերիկյան խաղերում գրավել է բրոնզե մեդալներ։


== Ծանոթագրություններ ==


== Արտաքին հղումներ ==
Վիճակագրությունը Basketball-Reference.com կայքում (անգլ.)
Վիճակագրությունը NBA.com կայքում (անգլ.)
Նշան Ամիրալյան

Նշան Ամիրալյան (մոտ 1875, Մարաշ, Ադանայի վիլայեթ, Օսմանյան կայսրություն), հայ բժիշկ։


== Կենսագրություն ==
Նշան Ամիրալյանը ծնվել է մոտ 1875 թվականին, Հալեպի նահանգի Մա­րա­շի գա­վա­ռի կենտրոն Մարաշ քաղաքում։ 1898 թվականին ավարտել է Բալթիմորի բժշկական համալսարանը (ԱՄՆ)։
Մահացել է Առաջին համաշխարհային պատերազմի (1914-1918) ընթացքում։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
Պոտուրեան Մկրտիչ, Հայ հանրագիտակ, Պուքրէշ, 1938։
Լաութերթալ (Վերին Ֆրանկոնիա)

Լաութերթալ (Վերին Ֆրանկոնիա) (գերմ.՝ Lautertal), կոմունա Գերմանիայում՝ Բավարիա քաղաքում։ Մտնում է Կոբուրգ (շրջան) կազմի մեջ՝ Վերին Ֆրանկոնիայում։ Բնակչությունը ըստ 2011 թվականի տվյալների կազմում է 4060 մարդ։ Զբաղեցնում է 30,34 կմ² տարածք։ Փոստային ինդեքս՝ 96486։ Հեռախոսային կոդը 09561, 09566։


== Պատկերասրահ ==

		


== Ծանոթագրություններ ==
Սան Լորենցո Բելիցի

Սան Լորենցո Բելիցի (իտալերեն՝ San Lorenzo Bellizzi), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 904 մարդ, բնակչության խտությունը կազմում է 24 մարդ/կմ²։ Զբաղեցնում է 38 կմ² մակերես տարածք։ Փոստային ինդեքսն է՝ 87070։ Հեռախոսային կոդը՝ 0981։


== Ծանոթագրություններ ==
(8415) 1996 UT

(8415) 1996 UT, աստերոիդ աստերոիդների գոտու արտաքին մասում։ Հայտնաբերվել է 1996 թվականի հոկտեմբերի 16-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 3,203513 ա. մ., առավելագույնը մոտենում է 2,6499 ա. մ. հեռավորության վրա և հեռանում 3,7572 ա. մ.։ Արեգակի շուրջ մեկ ամբողջական պտույտ է կատարում 2094,3 երկրային օրվա ընթացքում, իր ուղեծրով շարժվելով միջինում 0,171895 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8415) 1996 UT աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չերնոպլեսի

Չերնոպլեսի (ուկրաիներեն՝ Чорнопле́си), գյուղ Ուկրաինայի Վոլինի մարզի Լյուբոմլի շրջանում։
2001 թվականի տվյալներով Չերնոպլեսի գյուղում բնակվում էր 228 մարդ։ Բնակավայրը զբաղեցնում է 1,03 կմ² տարածք։ Բնակչության խտությունը կազմում էր 221,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերգեյ Անաշկին

Սերգեյ Անաշկին (ռուս.՝ Серге́й Ана́шкин, ապրիլի 12, 1961(1961-04-12), ԽՍՀՄ - փետրվարի 1, 2022(2022-02-01)), խորհրդային և ղազախ ֆուտբոլիստ, ով հանդես է եկել պաշտպանի դիրքում, ԽՍՀՄ սպորտի վարպետ (1990)։


== Կարիերա ==


=== Ակումբային ===
Կարիերան սկսել է Աշխաբադի «Կոլխոզչի» ակումբում։ Այնուհետև նա տեղափոխվել է Ռիգայի «Դաուգավա» թիմ, որի կազմում 1984-1989 թվականներին անցկացրել է 191 հանդիպում։ 1990 թվականին խաղացել է «Օլիմպիայի» (Լիեպայա) կազմում։
1991 թվականի ձմռանը տեղափոխվել է Լեհաստան, որտեղ անցկացրել է մրցաշրջանի 2-րդ մասը Շչեցինի 2-րդ լիգայի «Պոգոն» ակումբում։ Նոր թիմում չկարողացավ ամրապնդվել, և արդեն նույն թվականի ամռանը հայտավորվեց Սվերդլովսկի «Ուրալմաշում»։
Խաղաային կարիերան ավարտել է ղազախական «Կայրաթ» ակումբում, որի կազմում 1992 թվականին դարձել է Ղազախստանի չեմպիոն և Ղազախստանի Հանրապետության գավաթակիր։


=== Ազգային հավաքականում ===
1992 թվականին Ղազախստանի ֆուտբոլի ազգային հավաքականի կազմում անցկացրել է 3 խաղ։


== Достижения ==
«Դաուգավա»1-ին տեղ ԽՍՀՄ Առաջին լիգայում (1958)«Կայրաթ»Ղազախստանի չեմպիոն (1992)
Ղազախստանի Հանրապետության գավաթակիր (1992)


== Ծանոթագրություններ ==


== Աղբյուրներ ==
Վիճակագրութունը National Football Teams կայքում(անգլ.)
Ֆուտբոլիստի էջը FootballFacts.ru կայքում
Ջո Անդերսոն

Անվան այլ կիրառումների համար տե՛ս՝ Անդերսոն (այլ կիրառումներ)Ջո Անդերսոն (անգլ․ Joe Anderson,մարտի 26, 1982(1982-03-26), Անգլիա, Միացյալ Թագավորություն), բրիտանացի դերասան, որն ավելի հայտնի է այնպիսի ֆիլմերով, ինչպիսիք են օրինակ «Տիեզերքի միջով», «Ջեյն Օստին », «Հսկողություն», «Ավերակներ», «Խելագարներ» և «Հարձակում»։


== Կենսագրություն ==
Ջո Անդերսոնը ծնվել է Անգլիայում` քիչ հայտնի դերասանների՝ Մաիլզա Անդերսոնի և Լեսլի Դեֆի ընտանիքում։ Հայրը որդուն խորհուրդ էր տալիս, որպեսզի որդին չգնա հոր հետքերով, այլ գտնի ստաբիլ աշխատավարձով աշխատանք, ինչպես օրինակ դագաղագործ։ Անդերսոնը սովորում էր Ռիչմոնդա-նա-Տեմզե քոլեջում։ Ավագ դպրոցից հետո նա զբաղվում էր լեռնագնացությամբ, սովորում էր լուսանկարչություն և ցանկանում էր ռեժիսոր դառնալ, սակայն ուսման համար բավարար գումար չունենելու պատճառով սովորում է դերասանական արվեստ Դեբատ-Դուգլասի դրամատիկական արվեստի ակադեմիայում։ Անդերսոնը հարցազրույցներից մեկում իր մասնագիտական ընտրությունը բացատրել է որպես դիսլեքսիա։ Դերասանական կարիերան Անդերսոնը սկսել է 2000 թվականների կեսին։ Առաջին դերերը խաղացել է Չիչեստերական թատրոնում, որից հետո սկսեց նկարահանվել ֆիլմերում և հեռուստասերիալներում։ Անդերսոնի առաջխաղացումը եկավ 2007 թվականին, որում թողարկվեց «Տիեզերքի միջոցով» մյուզիքլը, որտեղ Ջոն խաղաց գլխավոր դերերից մեկը։ Ֆիլմում Անդերսոնը կատարեց The Beatles երգերից մի քանիսը, չնայած իր խոսքերով չուներ հատուկ երաժշտական փորձ և դերի համար հրավիրվել է Ջուլի Տեիմորի կողմից ոչ թե որպես երգիչ, այլ որպես դերասան։ Անդերսոնը 2007 թվականին խաղաց նշանակալի դերեր նաև այլ ֆիլմերում՝ «Հսկողություն», (Պիտեր Խուկ բասիստ՝ ռոկ խումբ Joy Division ) և «Ջեյն Օստին» (գրող Ջեյն Օստինի մեծ եղբայր՝ Հենրի)։ Դերասանը նկարահանվել է նորից ֆիլմում՝ երաժշտական թեմայով, նորից կատարելով բաս երաժիշտի դեր «Ակումբ 27» 2008 թվականին։ Անդերսոնը խաղացել է գլխավոր դերերից մեկը ՝ Շերիֆի օգնականը «Խելագարները» սարսափ ֆիլմում, որը լույս է տեսել 2010 թվականին և հանդիսանում է «Խենթ» ֆիլմի վերափոխած պատկերը, որը նկարահանել է Ջոջեմ Ռոմեոն 1973 թվականին։ 2012 թվականին դուրս եկավ երկու շահութային ամերիկյան ֆիլմեր Անդերսոնի մասնակցությամբ ՝«Հարձակում» և «Մթնշաղ Լուսաբաց․ Մաս 2»։ Ջոն ստացավ նաև «Գետ» հեռուստասերիալի գլխավոր դերերից մեկը՝ պատմող Ամազոնում կորած մարդու որոնման մասին,սակայն ABC հեռուստաալիքը որոշեց դադարեցնել արտադրությունը՝ ութերորդ սերիայից հետո։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Չերևկովսկոե

Չերևկովսկոե (ուկրաիներեն՝ Черевківське), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Չերևկովսկոե գյուղում բնակվում էր 77 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թունյան վարժարան

Թունյան Վարժարան, հայկական միջնակարգ կրթական հաստատություն Թեհրանում։ Հիմնադրվել է 1957 թվականին։ 1968 թվականին Գալուստ Գյուլբենկյան հիմնադրամի նպաստով կառուցվել է նոր շենք։ Մինչև 4-րդ դասարանը երկսեռ է։ Հիմնադրման տարում ունեցել է 140 աշակերտ, 1970/71 թվականներին՝ 1492, այդ թվում աղջիկների բաժնում՝ 727, տղաների՝ 765 աշակերտ։ 1999 թվականին՝ 368 աշակերտ տարրական դասարաններում և 444 աշակերտ ուղեցույց բաժանմունքում։
Զարգար

Զարգար (Աբրահամ Մարտիրոսի Բաբայան, 1824, Շամախի - 1874, Բաքու, Ռուսական կայսրություն), հայ աշուղ։


== Կենսագրություն ==
1842-1844 թվականներին սովորել է ծննդավայրի դպրոցում։ Գրել է հայերեն, թուրքերեն։ Բարոյախրատական, սիրային երգերի հեղինակ է («Հոգու և մարմնի վէճը», «Այսօր ի փող, վաղն ի հող»)։ Զարգարի «Փողի վրայ ասած», «Եկայք հայեր...» մուխամմազները առանձնահատուկ տեղ են գրավում աշուղական գրականության մեջ։


== Ծանոթագրություններ ==
Եզիկ

Եզիկ, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքից 21-22 կմ հյուսիս-արևելք, Վանա լճից հյուսիս, Վանա լճի ավազանի մի փոքր գետակի վրա, ձորահովտում։


== Բնակչություն ==
XX դարի սկզբին ուներ 15 տուն քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կալմիկովո (գյուղ, Բուրաևսկի շրջան)

Անվան այլ կիրառումների համար տե՛ս՝ Կալմիկովո (այլ կիրառումներ)Կալմիկովո (ռուս.՝ Калмыково, բաշկիրերեն՝ Ҡалмыҡ), գյուղ Ռուսաստանի, Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 67 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փոքր Խինգան լեռնաշղթա

Փոքր Խինգան լեռնասղթա, Սյաոսինանլին լեռներ ԽՍՀՄ-ում (ՌՍՖՍՀ Խաբարովսկի երկրամասում ու Ամուրի մարզում) և Չինաստանի հյուսիս-արևելքում։ Երկարությունը մոտ 500 կմ է, առավելագույն բարձրությունը՝ 1150 մ (Դույմյանշան լեռ, Չինաստանում)։ Փոքր Խինգանի Չինական մասը շրջապատված է Նունցզյան, Աունգարի գետերի հովիտներով, Սունլյաո և Սանցզյան հարթավայրերով։ Ամուրի կիրճից արևելք մինչև Տիրմա գետի վերին հոսանքները, 150 կմ երկարությամբ ձգվում է Փոքր Խինգանի սովետական մասը։ Տիրապետում է հարթ, հաճախ ճահճացած ջրբաժաններով և առանձին բարձրություններով միջին բարձրության լեռնային ռելիեֆը։ Կազմված է գրանիտներից, գնեյսներից, բյուրեղային թերթաքարերից, բազալտներից։ Արևմուտք ստորոտին է Ուդալյանչի հրաբուխը (ժայթքել է 18-րդ դարում)։ Կան ածխի, գրաֆիտի, ոսկու, երկաթի և անագի հանքավայրեր։ Լանջերը ծածկված են անտառներով։
Կաստելնո դ'Oդ

Կաստելնո դ'Oդ (ֆր.՝ Castelnau-d'Aude), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 448 մարդ, բնակչության խտությունը` 60.70 մարդ/կմ²։ Բնակավայրը զբաղեցնում է 7.38 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 110 կմ հարավ-արևմուտք, Կարկասոն քաղաքից` 27 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 293 աշխատունակ (15-64 տարեկան)  բնակիչ, որոնցից ակտիվ էին 198-ը, իսկ ոչ ակտիվները` 95։ Ակտիվության ցուցանիշը կազմում է 67,6 %։ 198 աշխատունակ մարդկանցից աշխատել է 173 անձ (99 տղամարդ և 74 կին)։ Գործազուրկ են եղել 25 անձ (14 տղամարդ և 11 կին)։ 95 անաշխատունակներից 18-ը եղել են աշակերտներ կամ ուսանողներ, 42-ը` թոշակառուներ, իսկ 35-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աբեբե Բիքիլա

Աբեբե Բիքիլա (օգոստոսի 7, 1932(1932-08-07), Shewa, Եթովպիա - հոկտեմբերի 25, 1973(1973-10-25), Ադիս Աբեբա, Եթովպիա), եթովպիացի վազորդ, Մարաթոնյան վազքի, օլիմպիական խաղերի կրկնակի չեմպիոն (1960, 1964)։ Արժանացել է Եթովպիայի ազգային հերոսի կոչման։
Ավտովթարի ենթարկվելուց հետո հեռացել է մեծ սպորտից և մի քանի տարի անց վախճանվել։ Ծառայել է Եթովպիայի կայսեր թիկնազորի կազմում։


== Աղբյուրներ ==
Նաումովկա (գյուղ, Միխայլովսկի շրջան)

Անվան այլ կիրառումների համար տե՛ս՝ ՆաումովկաՆաումովկա (ռուս.՝ Наумовка), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամստերդամ (համայնք)

Անվան այլ կիրառումների համար տե՛ս՝ Ամստերդամ (այլ կիրառումներ)Ամստերդամ (հոլ.՝ Amsterdam ( արտասանություն)), համայնք Նիդերլանդների Հյուսիսային Հոլանդիա մարզում։ Տարածքը 165,34 կմ² է, բնակչությունը՝ 783.364 (2011 թ.)։ Մեկ շնչի տարեկան միջին եկամուտը 13.900 եվրո է։ Ներառում է Ամստերդամ քաղաքը՝ իր 8 քաղաքային շրջաններով։
(6591) Սաբինին

(6591) Սաբինին (անգլ.՝ Sabinin), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 7-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,758308 ա. մ., առավելագույնը մոտենում է 2,4235 ա. մ. հեռավորության վրա և հեռանում 3,0931 ա. մ.։ Արեգակի շուրջ մեկ ամբողջական պտույտ է կատարում 1673,26 երկրային օրվա ընթացքում, իր ուղեծրով շարժվելով միջինում 0,215149 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6591) Սաբինին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ախաշեն (գյուղ)

Անվան այլ կիրառումների համար տե՛ս՝ Ախաշեն (այլ կիրառումներ)Ախաշեն (վրաց.՝ ახაშენი), գյուղ Վրաստանում։ Գտնվում է Կախեթի մարզի Գուրջաանի շրջանում։


== Դիրք ==
Գյուղը գտնվում է ծովի մակարդակից 510 մետր բարձրության վրա։ Շրջկենտրոն Գուրջաանից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2420 մարդ, մեծամասնությունը՝ վրացիներ (99,6%)։


== Ծանոթագրություններ ==
(9728) Վիդին

(9728) Վիդին (անգլ.՝ Videen), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,47849 ա. մ., առավելագույնը մոտենում է 2,0183 ա. մ. հեռավորության վրա և հեռանում 2,9386 ա. մ.։ Արեգակի շուրջ մեկ ամբողջական պտույտ է կատարում 1425,21 երկրային օրվա ընթացքում, իր ուղեծրով շարժվելով միջինում 0,252594 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9728) Վիդին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կանոն

Անվան այլ կիրառումների համար տե՛ս՝ Կանոն (այլ կիրառումներ)Կանոն անընդհատ իմիտացիան, որտեղ proposta-ն իմիտացվելով տալիս է risposta: Մեկ ձայնի անընդհատ իմիտացումը մյուսում հանգեցնում է երկու նույնական մեղեդիների միաժամանակյա հնչողության, որոնցից մեկը մուտք է գործում որոշ ուշացումով։ Կանոններում առավել տարածված է ուղիղ շարժումով իմիտացիան։ Իմիտացիայի այլ տեսակները սակավ են հանդիպում։ Եթե կանոնը գրված է մեկ թեմայով, անկախ ձայների քանակից, ապա կոչվում է պարզ, իսկ եթե կանոնը շարադրվում է երկու թեմայի հիման վրա, կոչվում է կրկնակի։ Եթե կանոնում ձայները շարադրվում են սեկվենցիոն սկզբունքով, առաջանում է կանոնիկ սեկվենցիա։ Ըստ իմիտացիոն շարժման եզրափակման տեսակի՝ կոնոնները լինում են վերջավոր և անվերջ։ Վերջավոր են այն կանոնները, որոնցում իմիտացիոն տեղափոխումները որոշ զարգացումից հետո անցնում են շարադրանքի այլ տեսակի։ Անվերջ կանոնի եզրափակիչ հատվածը ճշտությամբ վերադառնում է սկիզբ՝ այդպիսով առաջացնելով անվերջ շարժում։


== Գրականություն ==
Ն. Վ. Դերոյան, Երաժշտական ստեղծագործության վերլուծություն, Երևան, 1985։
Հովհաննես Մնջոյան

Հովհաննես Լևոնի Մնջոյան (սեպտեմբերի 9, 1920(1920-09-09), Ալեքսանդրապոլ, Հայաստանի Առաջին Հանրապետություն - 1998), հայ խորհրդային քիմիկոս։ Կենսաբանական գիտությունների դոկտոր (1977), պրոֆեսոր (1985)։ ԽՄԿԿ անդամ 1949 թվականից։ Արմենակ Մնջոյանի եղբայրն է և աշակերտը։


== Կենսագրություն ==
Ավարտել է Երևանի պոլիտեխնիկական ինստիտուտի քիմիատեխնոլոգիական ֆակուլտետը (1947)։ Ամուսնացած էր Յուլիա Տեր-Ջաքարյանի հետ, ուներ երկու երեխա՝ Զաքար և Ելիզավետա Մնջոյաներ։ Մասնակցել է Հայրենական մեծ պատերազմին։ 1946 թվականից աշխատել է նուրբ օրգանական քիմիայի ինստիտում։
Մնջոյանի գիտական աշխատանքները վերաբերում են ացետիլխոլինի և նիկոտինի ածանցյալների սինթեզի և քիմիական միացության կառուցվածքի ու կենսաբանական ակտիվության կապի օրինաչափությունների պարզաբանմանը։ Եռաֆունկցիոնալ ամինների և ակտիվացված կարբօքսիլ խումբ պարունակող կարբոնաթթուների փոխազդեցության ռեակցիաների ուսումնասիրությունների շնորհիվ սինթեզվեցին կենսաբանորեն ակտիվ որոշ նյութեր (ամինաալկիլ էսթերներ, թիոէսթերներ և ամիդներ), որոնք կիրառվում են բժշկության մեջ՝ շնչարգելությունը, պարկինսոնյան հիվանդությունը, ստամոքսային խոցը, էպիլեպսիան բուժելու համար։


== Պարգևներ, մրցանակներ ==
Պարգևատրվել է Կարմիր աստղի 2 շքանշանով։
ՀԽՍՀ պետական մրցանակ (1978)։


== Ծանոթագրություններ ==
Ստարիե Վելեդնիկի

Ստարիե Վելեդնիկի (ուկրաիներեն՝ Старі Велідники), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1400 թվականին։
2001 թվականի տվյալներով Ստարիե Վելեդնիկի գյուղում բնակվում էր 431 մարդ։ Բնակավայրը զբաղեցնում է 0,934 կմ² տարածք։ Բնակչության խտությունը կազմում էր 461,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեզ

Ալեզ (ֆր.՝ Alleuze), համայնք Ֆրանսիայի Օվերն մարզի Կանտալ գավառում։
Բնակչությունը 2014 թվականի դրությամբ կազմում է 211 մարդ, բնակչության խտությունը` 9.23 մարդ/կմ²։ Բնակավայրը զբաղեցնում է 22.85 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 95 կմ հարավ, Օրիյակ քաղաքից` 55 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 133 աշխատունակ (15-64 տարեկան) բնակիչ, որոնցից ակտիվ էին 106-ը, իսկ ոչ ակտիվները` 27։ Ակտիվության ցուցանիշը կազմում է 79,7 %։ 106 աշխատունակ մարդկանցից աշխատել է 103 անձ (59 տղամարդ և 44 կին)։ Գործազուրկ են եղել 3 անձ (0 տղամարդ և 3 կին)։ 27 անաշխատունակներից 9-ը եղել են աշակերտներ կամ ուսանողներ, 12-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պոլ Լորենս

Պոլ Լորենս Դանբար (անգլ.՝ Paul Laurence Dunbar, հունիսի 27, 1872(1872-06-27)[…], Դեյթոն, Օհայո, ԱՄՆ - փետրվարի 9, 1906(1906-02-09)[…], Դեյթոն, Օհայո, ԱՄՆ), ամերիկյան աֆրոամերիկացի գրող և բանաստեղծ։ Համարվում է առաջին աֆրոամերիկացի գրողներից մեկը, ով մեծ ճանաչում և համբավ է ստացել։


== Կենսագրություն ==
Լորենսը ծնվել է նախկին ստրուկների ընտանիքում։ Իր առաջին բանաստեղծությունը գրել է 6 տարեկանում, իսկ 9 տարեկանում տվել է առաջին համերգը։ 12 տարեկանում կորցրել է հորը։ Միջնակարգ կրթությունը ստացել է Դեյթոնի կենտրոնական ավագ դպրոցում, որտեղ նա միակ աֆրոամերիկացի աշակերտն էր։ Նա իր առաջին ստեղծագործությունները հրատարակել է 16 տարեկանում։ Դպրոցն ավարտելուց հետո 1891 թվականին ընդունվել է աշխատանքի որպես վերելակավար և շաբաթական 4 դոլար է վաստակել։ Գրողը  դրանով ապահովել է իրեն և մորը։ Ռասայական խտրականության պատճառով նա չի կարողացել այլ աշխատանք ստանալ։ Իրավաբան Չարլզ Թետչերը և հոգեբույժ Հենրի Թոբին նրան ֆինանսական օգնություն են տրամադրել, սակայն Դանբարը մերժել է Թետչերի օգնությունը քոլեջ ընդունվելու հարցում։


== Ստեղծագործություններ ==
Լորենսը 1890-ականների վերջին իր ստեղծագործություններում անցավ հիմնականում արձակ ոճի։ 1897 թվականին գրական շրջագայություն է կատարել Մեծ Բրիտանիայում։ 1897 թվականի հոկտեմբերին հայրենիք վերադառնալուց հետո նա ստացել է գրադարանավարի պաշտոն Վաշինգտոնի Կոնգրեսի գրադարանում, 1898 թվականի մարտի 6-ին ամուսնացել է Նոր Օռլեանից ուսուցչուհի Էլիս Ռութ Մուրի հետ։ 1904 թվականին նա վերադարձել է մոր մոտ՝ Դեյթոն։ 
Ընդհանուր առմամբ, նա գրել է չորս վեպ, մոտ մեկ տասնյակ պոեզիայի գրքեր և չորս տասնյակ պատմվածքներ, պիես և այլ գործեր, ներառյալ աֆրոամերիկյան առաջին մյուզիքլի լիբրետոն։ Նրա առաջին բանաստեղծական գիրքը, որը հրատարակվել է 1893 թվականին, եղել է Կաղնին և բաղեղը։ Ամենահայտնի գործերն են 1902 թվականին Աստվածների զվարճանքը վեպը, 1895 թվականին Երեցներն ու երիտասարդները բանաստեղծական ժողովածուները և 1896 թվական Խոնարհ կյանքի տեքստը, գրված անգլերենի հարավային աֆրոամերիկյան բարբառով։ Նա իր շատ աշխատանքներում բարձրացրել է ԱՄՆ-ում աֆրոամերիկացիների նկատմամբ խտրականության թեման։


== Մահ ==
1900 թվականին Լորենսի մոտ տուբերկուլյոզ է հայտնաբերվել, 1902 թվականին կինը լքել է նրան։ Բժիշկների խորհրդով նա տեղափոխվել է Նյու Յորք, որտեղ սկսել է չարաշահել ալկոհոլը։ Լորենսը 1904 թվականին մոր մոտ վերադառնալուց հետո երկու տարի էլ չանցած մահացել է։


== Ծանոթագրություններ ==


== Արտաքին հղումներ ==
Պոլ Լորենսը standardebooks.org֊ում
Չերյոմուշկա (Կոնդասի վտակ)

Անվան այլ կիրառումների համար տե՛ս՝ Չերյոմուշկա (այլ կիրառումներ)Չերյոմուշկա (ռուս.՝ Черёмушка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կոնդաս գետի աջ ափում՝ 19 կմ հեռավորության վրա։ Գետի երկարությունը 10 կմ է։
Ակունքը գտնվում է Հարավային մասում Չիստոյի Ճահիճներում, 40 կմ հյուսիս-արևելքում Նյուկսենիցա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009197
Հիդրոլոգիական ուսումնասիրությունների կոդը - 103000919
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գլուխը կորցնելու միլիոն միջոց

«Գլուխը կորցնելու հարյուր եղանակ» (անգլ.՝ A Million Ways to Die in the West), արևմտյան ռեժիսոր Սեթ Մակֆերլեյնի կատակերգական ֆիլմը՝ նկարահանված իր, Ալեքս Սալկինի և Ուելեսլի Ուայլդի սցենարի հիման վրա։ Ֆիլմում նկահանվել են նաև Շարլիզ Թերոնը, Իվեն Ջոնսը, Ամանդա Սայֆրիդը, Լիամ Նիսոնը, Ջովանի Ռիբիզին, Նիլ Պատրիկ Հարիսը և Սարա Սիլվերմանը։ Ֆիլմի շնորհանդեսը եղել է 2014 թվականի մայիսի 30–ին ԱՄՆ֊ում։


== Սյուժե ==
Մենամարտից հրաժարվելու պատճառով վախկոտ֊ֆերմեր Ալբերտից հեռանում է ընկերուհին։ Շուտով Ալբերտը հանդիպում է խորհրդավոր գեղեցկուհու, ում սիրահարվում է և ով էլ օգնում է նրան քաջություն և ինքնավստահություն ձեռք բերել։ Շուտով ֆերմերը ստիպված է լինում անցնելու խիզախության քննություն, քանի որ քաղաք է գալիս խորհրդավոր գեղեցկուհու ամուսինը՝ հայտնի ավազակ Կլինչը։


== Ստեղծում ==
Ֆիլմի մասին առաջին անգամ հայտարարվել է 2012 թվականի դեկտեմբերի 3–ին։ 2013 թվականի հունվարի 30–ին հայտնի դարձավ, որ ֆիլմում նկարահանվելու է Շարլիզ Թերոնը, իսկ 2013 թվականի հունվարի 11–ին՝ Ամանդա Սայֆրիդը։
2013 թվականի մարտի 6–ին հայտարարվեց, որ Լիամ Նիսոնը և Ջովանի Ռիբիզին միացել են դերասանական կազմին։ 2013 թվականի մարտի 18–ին հայտնի դարձավ, որ Սարա Սիլվերմանը ֆիլմում կխաղա մարմնավաճառու դեր։ 2013 թվականի մայիսի 10–ին հայտարարվեց, որ ֆիլմը համատեղ ֆինանսավորվելու է Universal Pictures և Media Rights Capital կինոընկերությունների կողմից։
Նկահարանումները սկսվել են 2013 թվականի մայիսին Նյու Մեքսիկոյում։ Ավարտվել են օգոստոսին, որի մասին հասկացնել տվեց ֆիլմի ռեժիսորը՝ թվիթերյան իր թջում գրելով․

2014 թվականի հունվարին համացանցում հայտնվեց առաջին պրոմո–լուսանկարը։


== Դերերում ==
Սեթ Մակֆարլեյն ― Ալբերտ
Շարլիզ Թերոն ― Աննա
Ամանդա Սայֆրիդ ― Լուիզա
Լիամ Նիսոն ― Կլինչ
Ջովանի Ռիբիզի ― Էդվարդ
Նիլ Պատրիկ Հարիս ― Ֆոյ
Սարա Սիլվերման ― Ռութ
Ուես Ստյուդի ― Կոնչից
Իվեն Ջոնս ― Լյուսիս
Ռեքս Լինն ― շերիֆ
Դենիս Հեսքինս ― Մոնտգոմերի
Քրիստոֆեր Լլոյդ ― Էմեթ Բրաուն
Ջեյմս Ֆոքս ― Ջանգո Ֆրեմեն


== Ծանոթագրություններ ==


== Արտաքին հղումներ ==
«Գլուխը կորցնելու միլիոն միջոց»(անգլ.) ֆիլմը Internet Movie Database կայքում
«Գլուխը կորցնելու միլիոն միջոց»(անգլ.) ֆիլմը Box Office Mojo  կայքում
«Գլուխը կորցնելու միլիոն միջոց»(անգլ.) ֆիլմը Rotten Tomatoes կայքում
«Գլուխը կորցնելու միլիոն միջոց»(անգլ.) ֆիլմը allmovie կայքում:
Տոյֆուգի

Տոյֆուգի, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 1010 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Նոր Խարբերդի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզի Նոր Խարբերդ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կազակի բացատ

Կազակի բացատ, հաևդ Հայաստանի Լոռու մարզում, Սուրբկիրակիջուր գետի ձախափնյակում, Շահումյան գյուղից 1 կմ հարավ–արևմուրք։


== Ծանոթագրություններ ==
Թաթար Տերե

Թաթար Տերե, գետակ, ձորակ Կիլիկիայում, Զեյթունի շրջանում։


== Ծանոթագրություններ ==
Կուրթան

Կուրթան,
գյուղ Հայաստանի Հանրապետության Լոռու մարզի Ստեփանավանի տարածաշրջանում, Ստեփանավան քաղաքից 12 կմ հարավ-արևելք, Ձորագետի աջ կողմում։ Բարձրությունը ծովի մակարդակից՝ 1260 մ, հեռավորությունը մարզկենտրոնից՝ 22 կմ հյուսիս-արևելք։
Բնակչությունը զբաղվում է անասնապահությամբ, հողագործությամբ և մեղվաբուծությամբ։


== Պատմություն ==
Գյուղը հիմնադրվել է 1730-1740-ական թվականներին։ Գյուղում և շրջակայքում պահպանվել են՝ խաչքարեր, մատուռներ, կամուրջներ և այլ շինության մնացորդներ։ Գյուղում գտնվում է թաղածածկ դահլիճի հորինվածքով Սուրբ Աստվածածին եկեղեցին, որը կառուցվել է 6-րդ դարում։ Կիսաշրջանաձև հատակագծով և պայտաձև կամարով բեմի աբսիդով վերջավորվող ուղղանկյան աղոթասրահին հարավ-արևելքից կից է խաչվող թաղերով ծածկված քառակուսի ավանդատունը։ Արևմտյան պատին կա IV-V դարերի հայկական հուշարձաններին բնորոշ զույգ պատուհան։
Կուրթանի եկեղեցին այն սակավաթիվ հուշարձաններից է, որտեղ բացահայտ երևում է անցումը Հայաստանի IV-V դարերի ճարտարապետական ձևերից դեպի VII դարի դասական ձևերը։
Գյուղն ունի միջնակարգ դպրոց, որը կառուցվել է 1985 թվականին, դպրոցը վերանորոգված է։
Գյուղն ունի մշակույթի տուն, գրադարան, թանգարան, բուժամբուլատուրիա։ Համայնքում գործում են վերամշակող ձեռնարկություններ և հիդրոէլեկտրակայան։ 


== Բնակչություն ==
Ըստ ՀՀ 2011 թ. մարդահամարի արդյունքների` Կուրթանի մշտական բնակչությունը կազմել է 2117, առկա բնակչությունը` 2048 մարդ, բնակչության փոփոխությունը ժամանակի ընթացքում` ստորև.


== Պատմամշակութային կառույցներ ==

Գյուղից արևելք՝ Հնեվանի ձորում գտնվում է Հնեվանքի համալիրը (X-XIV դարեր), Սբ. Աստվածածին (VI դարեր), «Գտեվանք» (VI-XVII դարեր), “Ճգնավոր” (XI դար) եկեղեցիները, «Սրբություն» և Սբ. Կիրակի (X-XX դարեր) մատուռները, իսկ 2 կմ հարավ-արևմուտք՝ «Ջրաշեն» եկեղեցին (X դար)։


== Կլիմա ==
Կլիման ձմռանը ցրտաշունչ է, ամռանը՝ զով։ 


== Ծանոթագրություններ ==


== Արտաքին հղումներ ==
Հայաստանի գյուղերը. Կուրթան